बिस्वजित दैमारीनि दैदेननायाव समबारनि बे जथुमआव आसामनि चीफ मिनिस्टार ड. हिमन्त बिस्व’ सर्माजों लोगोसे  लेङाइ बुंथिगिरि डा: नमल ममिन, चीफ मिनिस्टारनि राजाखान्थियारि गाहाइ जयन्त मल्ल बरुवा आरो पि.डब्लिउ.डि. बिफाननि गोजौ थाखोनि मावख’गिरिफोरा बाहागो लादोंमोन। आरो बे जथुमनि सावरायनायनि गेजेरजोंनो फैगौ दिसेम्बर दाननि गेजेरावनो चीफ मिनिस्टारआ बिधान सभानि गोदान नमा आरो सेक्रेटारियेटनि गासैबो आद्रा जानानै थानाय बिलडिंनि खामानिफोरखौ मावफुंनो पि.डब्लिउ.डि. बिफानखौ बिथोन होदों।